section_heading: Prvi svjetski rat
paragraph_text: U siječnju 1917. postaje zapovjednikom X. korpusa na Istočnom bojištu. Navedenim korpusom zapovijeda do lipnja kada preuzima zapovjedništvo nad 3. armijom zamijenivši na tom mjestu Karla Tersztyanszkog. U međuvremenu je 1. svibnja 1917. promaknut u čin general pukovnika. Zapovijedajući 3. armijom Kritek sudjeluje u suzbijanju Kerenskijeve ofenzive, te protunapadu koji je nakon toga uslijedio u kojem zajedno s njemačkom Južnom armijom oslobađa Bukovinu. U siječnju 1918. imenovan je zapovjednikom 7. armije zamijenivši na tom mjestu dotadašnjeg zapovjednika Hermanna Kövessa. Nakon neuspješnih pregovora u Brest-Litovsku sa 7. armijom sudjeluje u prodoru i okupaciji Ukrajine nakon čega je 15. travnja 1918. 7. armija rasformirana, a Kritek stavljen na raspolaganje.